Държавен вестник, бр. 34, 2018 г., стр. 43

БРОЙ  34	
Д Ъ Р Ж А В Е Н  В Е С Т Н И К 	
СТР.  43  
б) роднините по права линия без ограни-
чения;
в) роднините по съребрена линия до трета 
степен включително;
г) работодател и работник;
д) лицата, едното от които участва в упра-
влението на дружеството на другото;
е) тези, при които едното от тях притежава, 
пряко или чрез контролирано от него лице, 20 
или повече от 20 на сто от гласовете в общото 
събрание или от капитала на другото лице.“
§ 29. В приложение № 1 към чл. 9, ал. 1 
се правят следните изменения:
1. В раздел I. Образец на заявление за 
признаване на организация на производители/
група производители на плодове и зеленчуци: 
а) точка 2 се отменя;
б) в т. 15 думите „копие на регистраци-
онна карта със справка от регистъра и“ и 
думите „или копие на документ, съдържащ 
уникалния регистрационен номер на лицето 
в Интегрираната система за администриране 
и контрол“ се заличават.
2. В раздел II. Образец на заявление за 
признаване на асоциация на организации на 
производители на плодове и зеленчуци т. 2 
се отменя. 
§ 30. Приложение № 3 към чл. 14, ал. 1 
се отменя.
§ 31. В приложение № 8 към чл. 7, ал. 3 
т. 2 се отменя.
§ 32. В приложение № 10а към чл. 20, ал. 4 
т. 7 и 8 се отменят.
§ 33. Създава се приложение № 10в към 
чл. 23, ал. 2:
„Приложение № 10в  
към чл. 23, ал. 2
Документи за междинно или окончателно 
плащане
А. Общи документи:
1. Заявка за плащане (по образец).
2. Нотариално заверено изрично пълномощно, 
в случай че документите не се подават лично от 
представляващия юридическото лице.
3. Счетоводен баланс за годината, предхож-
даща годината на подаване на заявлението за 
плащане съгласно Закона за счетоводството.
4. Отчет за приходите и разходите за годи-
ната, предхождаща годината на подаване на 
заявлението за плащане съгласно Закона за 
счетоводството.
5. Справка за дълготрайните активи към сче-
товодния баланс за предходната година съгласно 
Закона за счетоводството.
6. Копие на извлечение от инвентарната книга 
или разпечатка от счетоводната система на полз-
вателя на помощта, доказващо заприходяването 
на финансирания актив.
7. Декларация по образец (в случай че полз-
вателят на помощта няма регистрация по ДДС), 
че ползвателят на помощта няма да упражни 
правото си на данъчен кредит за активи и услуги, 
финансирани по оперативната програма.
8. Договор за услуги/работи/доставки за всеки 
обект на инвестицията с детайлно описание на 
техническите характеристики, цена в левове или 
евро, срок, количество и начин на доставка ведно 
с подробна количествено-стойностна сметка (на 
хартиен и електронен носител – формат excel). 
В договорите се описва ДДС.
9. Приемно-предавателен протокол между 
доставчика/изпълнителя и организацията на 
производители за всеки обект на инвестицията, 
съдържащ детайлно описание на техническите 
характеристики.
10. Копие от лиценз и/или разрешително за 
упражняване на дейността в зависимост от вида 
подпомагана дейност.
11. Първични счетоводни документи, доказ-
ващи извършените разходи.
12. Платежно нареждане, прикрепено към 
всяка фактура, което да доказва плащане от 
страна на ползвателя на помощта.
13. Пълно банково извлечение от деня на 
извършване на плащането, доказващо плащане 
от страна на ползвателя на помощта.
14. Квитанция/платежно нареждане за из-
цяло платена застрахователна премия за срока 
на застраховката, придружено от пълно дневно 
извлечение.
15. Копие от документ, удостоверяващ пости-
гането на съответствие с международно признати 
стандарти (при кандидатстване за такива).
16. Декларация от всеки доставчик, че ак-
тивите, обект на инвестиция, не са втора упо-
треба (не се изисква при инвестиции за трайни 
насаждения).
17. Декларация от ползвателя на помощта за 
наличие или липса на двойно финансиране за 
същата инвестиция по други национални и/или 
европейски програми (по образец).
18. Попълнена таблица за извършените ин-
вестиции към заявлението за плащане.
19. Договор за финансов лизинг с приложен 
към него погасителен план за изплащане на 
лизинговите вноски (в случаите на закупуване 
на активи чрез финансов лизинг).
20. Свидетелства за съдимост, издадени от 
чуждестранен орган, на физическото лице, 
представляващо организацията на производи-
тели –  юридическо лице, и на членовете на 
управителния му орган, а в случай че членове 
на ОП/АОП са юридически лица – от техните 
представители в съответния управителен орган. 
Свидетелствата за съдимост се представят в ле-
гализиран превод – оригинал или копие, заверено 
от организацията на производители.
21. За периода, за който се иска плащане – опис 
на фактури за извършени продажби на плодове 
и/или зеленчуци през предходната година, който 
съдържа: номер на фактура, дата на издаване, 
вид продукт, стойност без ДДС и дали факту-
рата е платена (приложение № 6 от заявление 
за междинно/годишно плащане).
22. Застрахователна полица за всички активи 
на предмета на инвестиция в полза на Разпла-
щателната агенция, валидна за срок минимум 
12 месеца (приложение № 5 от заявление за 
междинно/годишно плащане).
23. Копия на фактури за извършени продажби 
на плодове и/или зеленчуци през предходната